**МЕТОДИКА ЗА ОЦЕНКА НА ФИНАНСОВИЯ КАПАЦИТЕТ НА**

**КАНДИДАТИТЕПАРТНЬОРИТЕ ПО ОПЕРАТИВНА ПРОГРАМА**

**„РАЗВИТИЕ НА ЧОВЕШКИТЕ РЕСУРСИ“ 2014 – 2020 Г.**

1. **Регулаторна рамка**

Настоящата методика за оценка на финансовия капацитет на кандидатите/партньорите по Оперативна Програма „Развитие на Човешките Ресурси“ 2014 – 2020 г. е разработена в изпълнение на член 125, ал. 3, т.(г) от Регламент 1303/2013.

**Изискуеми документи**

При подаване на проектни предложения кандидатите/партньорите трябва да представят счетоводен баланс за предходната финансова година. В случай че финансовите отчети за предходната финансова година са подадени към Националния статистически институт (НСИ), **се извършва служебна проверка от оценителната комисия за посочените стойности за текуща печалба/загуба, собствен капитал и стойност на актива.**

Когато кандидатът/партньорът е новорегистрирана/новосъздадена през текущата година организация, следва да приложи в секция 12 на ИСУН 2020 Счетоводен баланс за периода от регистрацията на кандидата/партньора до последната дата на месеца, предхождащ месеца на кандидатстване.

1. **Изисквания към кандидатите/партньорите**

Кандидатите/партньорите трябва да разполага със стабилни и достатъчни източници на финансиране за поддържане на своята дейност през целия период на изпълнение на проекта, за който се отпускат безвъзмездните средства, и за участие в неговото финансиране.

В случай че оценителната комисия установи, че са налице индикации за затруднено финансово положение на кандидата/партньора, комисията ще отхвърли проектното предложение на етап „Административно съответствие и допустимост“.

1. **Въведение в разработването на методиката**

Оценката за финансова стабилност дава информация за качеството на финансовата структура на кандидата/партньора и предоставя увереност, че той ще бъде в състояние да изпълни проектните дейности за периода на действие на договора.

Оценката се основава на няколко коефициента:

* коефициент за финансова независимост
* коефициент за рентабилност.

Методиката отчита специфичните характеристики на кандидатите/партньорите и може да бъде използвана за организации с различни юридически форми от търговски дружества до организации с нестопанска цел.

1. **Методика**

Коефициентите, които се използват за определяне на нивото на увереност произтичаща от процеса на оценка са следните:

1. ***Оценка на финансовата стабилност***

Тази оценка е основана на следните индикатори:

|  |  |
| --- | --- |
| I.Финансова независимост = | Собствен капитал (код[[1]](#footnote-1) 05000) |
| Сума на актива (код 04500)[[2]](#footnote-2) |
| II. Рентабилност = | Печалба или загуба (код 05600) |
| Сума на актива (код 04500) |

Коефициентът на финансова независимост отразява размера на собствения капитал като отношение към общата сума на активите. Това показва до каква степен организациите зависят от финансиране от трета страна. Колкото е по-близо съотношението до 1, толкова по-финансово независима е организацията и има по-голяма автономия за управление. Колкото е по-близо съотношението до 0, толкова по-зависима е организацията е от финансиране от трета страна. Колкото по-нисък е коефициентът на финансова независимост, толкова по-трудно ще бъде да получат кредити и външно финансиране.

Коефициентът на рентабилност измерва ефективността с която организациите използват своите активи.

1. ***Оценка***

За да бъде определено нивото (лошо или добро) на финансовата стабилност на кандидатите и партньорите се използва следната таблица:

|  |  |  |
| --- | --- | --- |
| **Индикатори** | **Резултат** | **Точки** |
| I. Финансова независимост (ФН) | ФН ≥ 0,5  0,4 ≤ ФН < 0,5  0,3 ≤ ФН < 0,4  0 ≤ ФН < 0,3  ФН е отрицателно число | 4  3  2  1  -2 |
| II. Рентабилност | Рентабилност ≥ 2%  - 2% ≤ Рентабилност < 2%  Рентабилност < - 2% | 4  2  0 |

Сумата на точките за всеки индикатор ще ни даде обща оценка за финансовата стабилност на кандидата/партньора.

|  |  |  |
| --- | --- | --- |
| **Оценка на финансовата стабилност** | **Лоша** | **Добра** |
| Общ брой точки | 2 и по-малко | 3 и повече |

1. ***Тълкуване на резултатите***

На основата на общата оценка кандидатите/партньорите попадат в две основни категории:

**1. Добра финансова стабилност**

Кандидатът/партньорът демонстрира стабилен финансов профил. Изпълнени са условията за отпускане на безвъзмездна финансова помощ при нисък риск за средствата предоставяни от ЕС.

**2. Лоша финансова стабилност**

Оценителната комисия отхвърля проектното предложение на кандидата на етап „Административно съответствие и допустимост“ при лоша финансова стабилност на кандидата/партньора.

1. Кодовете са данни от счетоводния баланс [↑](#footnote-ref-1)
2. В случаите, в които “Сума на Актива“ и „Сума на Пасива“ е равна на „0“ не е възможно изчислението на показателите за оценка на финансов капацитет, тъй като на „0“ не се дели. В тези случаи ще се счита, че кандидатът има лоша финансова стабилност. [↑](#footnote-ref-2)